پاول سیسیانوف

پاول دمیتری‌یئویچ سیسیانوف (گورج. პავლე დიმიტრის ძე ციციშვილი؛ Pavle Dmitris dze Sisişvili  1754-1806) — گورجو اصیلی روس ژنرالی، روسیه‌نین قافقازداکی قوشون‌لاری نین باش کوماندانی. 1806-جی ایلده باکی یاخین‌لیغیندا سوءقصد نتیجه‌سینده آسلان بیگ طرفیندن اؤلدورولوب. 

 یاشاییشی 
  پاول سیسیانوف 1754-جو ایلده 9 و یا 20 سپتامبر تاریخینده روسیه ایمپراتورلوغونون موسکو شهرینده گورجو عاییله‌سینده آنادان اولوب. 1772-جی ایلده پریوبراژنسک آلاییندا حربی خیدمته باشلادی. 1786-جی ایلده لهستاندا کوماندیر تعیین ائدیلیر و 2-جی تورک موحاریبه‌سینده ایشتیراک ائدیر. 1796-جی ایلده او ایمپراتریچه نین راضی‌لیغی ایله قراف زوُبوْفون باشچی‌لیغی آلتیندا جنوبی قافقازین ایشغالی اوچون یولا دوشدو. 1797-جی ایلده ایستعفایا چیخدی، لاکین تزار1. آلکساندرین حاکیمیتی دؤورونده یئنیدن خیدمته داخیل اولدو. 1802-جی ایلده هشترخانین حربی قوبرناتورو و روسیه‌یه یئنی بیرلشدیریلمیش گورجوستاندا باش کوماندان طرفیندن قافقازا پیادا قوشونون موفتیشی تعیین ائدیلمیشدیر. 1803-جو ایلده روسیه‌نین طرفینه کئچمیش اتنیک گورجولردن تشکیل اولونموش 4500 نفرلیک کؤنوللو قوشون ایله بیرلیکده قافقازین آلینماسی اوچون تیفلیسه هوجوم ائدیر. ایران ایله موحاریبه ‌نین اونون ایشلرینی چتینلشدیرمه‌سینه و روسیه‌نین ناپلئون ایله آپاردیغی موحاریبه  سببیندن عسگر چاتیشمازلیغی نین اولماسینا باخمایاراق او، موعین قدر دیپلوماتیک یوللا، موعین قدرسه سیلاح گوجویله خزر ساحیلی نین، داغیستانین و جنوبی قافقازین موختلیف کیچیک حؤکمدارلارینی روسیه‌نین طرفینه چکمگی باجاردی. 

    گورجوستانی اله کئچیردیکدن سونرا جنوبی قافقازا هوجوم ائدیر. 1804-جو ایلده گنجه خانلیغینی ایشغال ائدیر و جاواد خانی قتله یئتیریر. بو ایشغالا گؤره اونا پیادا ژنرالی روتبه‌سی وئریلیر. بیر نئچه آذربایجان خانلیغینی ایشغال ائدیر. اونلارین آراسیندا گنجه، شاماخی، شکی و قاراباغ خانلیق‌لاری مؤوجوددور.   

   سوء-قصد 
  1805-جی ایلده ژنرال پاول سیسیانوف باکی خانلیغینا هوجوم ائدیر. ایلک هوجوم اوغورلو آلینماسادا ایکینجی هوجوم زامانی سیسیانوف باکینی موحاصیره یه آلیر. باکی خانی حسین‌قولوخان اونونلا دانیشیق‌لار آپارماق اوچون اونو قالا قاپیسین یانینا چاغیریر. 8 فوریه 1806-جی ایلده ژنرال پاول سیسیانوف باکی نین قالا قاپیسین یانینا گلیر. بورادا او حسین‌قولوخان ایله دانیشاندا اونون قارداشی اوغلو آسلان بیگ طرفیندن اؤلدورولور. سیسیانوفون اؤلوموندن سونرا روس قوشون‌لاری نین هوجوم‌لاری خوصوصیله آمانسیزلاشدی. 1806-جی ایلین اوکتوبروندا باکی ایشغال ائدیلدی، 1813-جو ایلده ایسه گولوستان موقاویله‌سی باکی خانلیغی نین روسیه‌یه بیرلشدیریلمه‌سی رسمی‌لشدی. 1811-جی ایلده سیسییانوفون جسدی تیفلیسه آپاریلاراق اورادا کیلسه قبیریستان‌لیغیندا باسدیریلیر. حربی ایشدن علاوه  سیسییانوف هم ده ادبی فعالیت ایله مشغول اولور، فرانسه دیلیندن شعیرلر ترجومه ائدیردی. 

بؤلمه:ژنراللار
بؤلمه:سیاستچیلر